kardosdrur/scandi-wiki huggingface dataset:
Cirkus Buster

Cirkus Buster er både en dansk Tv-serie, en omrejsende cirkus og en spillefilm fra 1961, instrueret af Erik Balling, skrevet af Buster Larsen og med musik af Bent Fabricius-Bjerre. Filmen er baseret på en tv-serie af samme navn og med nogle af de samme medvirkende, samt den omrejsende Cirkus Buster.

Tv-programmer 
Idéen til Cirkus Buster blev skabt i 1959 af en ung producer i fjernsynets BUS-afdeling, Niels-Jørgen Kaiser. Serien blev optaget i Tivolis Koncertsal, hvor der blev bygget en manege op på scenen. Forestillingerne bestod dels af optrædende børn og dels af professionelle artister og skuespillere. Den gennemgående figur var cirkusdirektør, sprechstallmeister og klovnen ”Buster”, spillet af den folkekære skuespiller Buster Larsen. Selv om eksperimentet blev spået en kort levetid, blev det en af tidens største TV-succeser og serien fortsatte i 1960 og indtil maj 1961.

Omrejsende cirkus 
Cirkusdirektør Eli Benneweis havde nogle år tidligere købt den danske Cirkus Belli, som efter et par videreførte sæsoner i Benneweis-regi blev lagt i mølpose. Eli Benneweis så muligheden for en rigtig Cirkus Buster-turné og stillede materialet fra Cirkus Belli til rådighed for Buster Larsen, sammen med en professionel cirkusmand, Christy, til at lede foretagendet, der havde premiere i maj 1961 i Grenå. Også den omrejsende Cirkus Buster blev en stor succes, men Eli Benneweis var fornuftig nok til at stoppe mens legen var god.

Medvirkende, program 
 Koncertunder ledelse af apelmester Leif Keller
 Buster byder velkommen
 »Bustafa«
 Fru Lizzimed sine dygtige hunde
 Molly og TonyPlastic act
 Cirkus Buster's prægtige heste
 2 Orloczy - ungarsk perch
 Marion og Erik - Pop i top
 Arne Lindbergmed sine to indiske elefanter, samt lille Tommy med sin storebror
 Bjarne - Manden i månen
 6 Carlettosden berømte danske akrobatfamilie
10 minutters pause
 Evald Carstensenmed sine fem prætige Berberløver
 Western ShowBente - Sigrid - Marion - Erik - Buster med SilverArizonas
 Les Alwas - Luftsensation
 Tile og Jean HoppeCharmerende dyredressur
 De folkekære klovnerViggo, Bernhard, Poul og Buster
 Finale
Kilde: Cirkus Før Og Nu - Circus Before And Now

Film 
TV-optagelserne er gået tabt, da billedbåndne blev slettet og genbrugt til andet formål. Den omrejsende cirkus blev derimod bevaret i filmen Cirkus Buster.

Medvirkende 

 Buster Larsen – Cirkusdirektør og klovn Buster
 Helle Virkner – Jasmine
 Viggo Brodthagen – Som sig selv
 Ole Wisborg
 Palle Huld
 Tommy Kenter – Overbetjentens dreng
 Karl Stegger – Overbetjent
 Inger Stender
 Mogens Brandt

Ekstern kilde/henvisning

Referencer 

Danske film fra 1961
Film instrueret af Erik Balling
Buster
Blaavand melder storm

Blaavand melder storm er en dansk spillefilm fra 1938 instrueret af Alice O'Fredericks og Lau Lauritzen Jr. efter manuskript af Alice O'Fredericks, Lau Lauritzen Jr. og Børge Müller.

Handling 
Omkring år 1900 rasede en frygtelig storm langs den jyske vestkyst. Inde på land stod klynger af ængstelige kvinder og stirrede ud over det frådende hav, hvor deres mænd kæmpede for livet. En af enkerne nægter at lade sin søn blive fisker og rejser med ham til hovedstaden. Da moderen mange år senere er død, vender drengen dog tilbage til det farefulde erhverv, han blev født ind i.

Medvirkende

Osvald Helmuth
Frits Helmuth
Betty Söderberg
Lise Thomsen
Axel Frische
Lau Lauritzen junior
John Price
Sigurd Langberg
Carl Fischer
Gunnar Lauring

Referencer

Eksterne henvisninger 
 

Dramafilm fra Danmark
Spillefilm fra Danmark
Danske film fra 1938
Film instrueret af Alice O'Fredericks
Film instrueret af Lau Lauritzen junior
Dansksprogede film
Bolettes brudefærd

Bolettes brudefærd er en dansk film fra 1938. Filmen er en folkekomedie om Bolette, der bor alene i en landsby og er uvenner med sognets spidser, der så forsøger at slippe af med hende ved at bestikke en mand i nabosognet til at fri til hende.

Medvirkende 
Blandt de medvirkende kan nævnes:

Bodil Ipsen
Peter Malberg
Peter Nielsen
Pouel Kern
Sigurd Langberg
Asta Hansen
Henrik Malberg
Charles Wilken
Schiøler Linck
Petrine Sonne
Sigrid Horne-Rasmussen

Eksterne henvisninger 
 

Komediefilm fra Danmark
Danske film fra 1938
Endagsløb (cykelsport)

Endagsløb på landevej er en klassisk disciplin inden for cykelsporten. Hertil hører forårsklassikerne, der anses for de mest prestigefyldte løb at vinde næst efter de tre store etapeløb (Tour de France, Giro d'Italia og Vuelta a España). 

Det mest legendariske endagsløb er nok forårsklassikeren Paris-Roubaix, der er berømt for at være ekstremt teknisk og fysisk krævende, med flere strækninger hvor rytterne kører over dårligt vedligeholdte brostensbelægninger.

Cykelsportsdiscipliner
Cykelløb i landevejscykling

Liste over vigtige landevejscykelløb:

Etapeløb 
 Tour de France
 Giro d'Italia
 Spanien Rundt (Vuelta a Espana)
 Tirreno-Adriatico
 Baskerlandet Rundt
 Romandiet Rundt
 Katalonien Rundt
 Critérium du Dauphiné Libéré
 Tour de Suisse
 Deutschland-Tour
 Polen Rundt

Endagsløb 
 Paris-Roubaix
 Amstel Gold Race
 Flanderen rundt 
 Liège-Bastogne-Liège
 Paris-Tours
 Milano-San Remo
 Flandern Rundt
 Gent-Wevelgem
 La Flèche Wallonne
 Liège-Bastogne-Liège
 Clásica de San Sebastián
 Meisterschaft am Zürich
 Giro di Lombardia

Semiklassikerer 
La Flèche Wallonne

Danske 
Danmark Rundt (kaldet 'Post Danmark Rundt')
Grand Prix Herning 
Danske motionsløb:
 Amager Rundt
 Bornholm Rundt
Mølleåturen
Sjælsø Rundt
Sjælland på tværs
Sjælland Rundt
Helsinge Rundt
Aarhus-København og Odense-København
Tour de Vest
Slushcup
Dustcup
MTBeksperten
Kædestrammeren
WEBIKECUP
Nordic24
Hillerød MTB Marathon
Lotte Anker

Lotte Anker (født 1958 i København) er en dansk saxofonist og komponist. Lotte Anker er blandt andet kendt for sit samarbejde med den amerikanske pianist Marilyn Crispell og som co-leder af Copenhagen Art Ensemble.

Eksterne henvisninger 
 

Personer fra København
Saxofonister fra Danmark
Jazzmusikere fra Danmark
Komponister fra Danmark
Danskere i 1900-tallet
Danskere i 2000-tallet
Personer i Kraks Blå Bog
Vatnajökull

Vatnajökull er Islands største gletsjer beliggende i Nationalparken Vatnajökull, Suðurland i det sydøstlige Island. Vatnajökull har et areal på ca. 7.900 km², og den er helt op til 1.000 m tyk, men dens gennemsnitlige tykkelse er ca. 400 m. 

Under Vatnajökull er nogle af Islands mest aktive vulkaner. Grímsvötn (5 * 2 km) er en vulkansk sø under isen, den rummer én af de mest kendte og én af de farligste, da smeltevandet fra udbruddene oversvømmer sandsletten nedenfor - og hovedvejen. Vulkanen Gjálp (ca 10 km nord for Grímsvötn) holdt et stort udbrud i 1996, smeltevandet tog en bro med sig.

På sydsiden hænger Vatnajökull sammen med Öræfajökull, som er en uafhængig jøkel - og vulkan (udbrud 1362 og 1727). Toppen Hvannadalshnúkur på 2110 moh er Íslands højeste punkt.

Som mange af de andre islandske gletsjere opstod Vatnajökull for ca. 2500 år siden.

I Landnamstiden i det 9. århundrede var gletsjeren betydeligt mindre end i dag. Den havde navnet Klofajökull (den kløvede jøkel) så måske har den bestået af to nærtliggende jøkler med 'tørt' land imellem. 
I det 13. århundrede begyndte den såkaldte Den lille istid, der varede indtil det 20. århundrede, og Vatnajökulls areal udvidede sig betydeligt.

I de senere år er Vatnajökull igen blevet mindre i lighed med de fleste andre gletsjere. Grundene kan være den globale klimaforandring (drivhuseffekten) og de sidste års vulkanske aktiviteter.

Isbræer 

Vatnajökull har omkring 30 isbræer, der stømmer fra kerneområdet. Den islandske benævnelse for gletsjer er "jökull", og denne bruges også om isbræerne. De er:

Sydlige område
 Breiðamerkurjökull
 Brókarjökull
 Falljökull
 Fjallsjökull
 Fláajökull
 Heinabergsjökull
 Hoffellsjökull
 Hólárjökull
 Hrútárjökull
 Kvíárjökull
 Lambatungnajökull
 Morsárjökull
 Skaftafellsjökull
 Skálafellsjökull
 Skeiðarárjökull
 Stigárjökull
 Svínafellsjökull
 Viðborðsjökull
 Virkisjökull

Østlige område
 Brúarjökull
 Eyjabakkajökull
 Kverkjökull

Nordlige område
 Dyngjujökull

Vestlige område
 Köldukvíslarjökull
 Síðujökull
 Skaftárjökull
 Sylgjujökull
 Tungnaárjökull

Noter

Eksterne henvisninger 

 Th. Thoroddsen: "Islands Jøkler i Fortid og Nutid" (Geografisk Tidsskrift, Bind 11; 1891)

Gletsjere i Island
Nukleon

Nukleon (af latin: nucleus, kerne) er en fællesbetegnelse for atomkerners bestanddele, dvs. både protoner og neutroner. Neutroner er elektrisk neutrale partikler, og protoner er positivt ladede.

En nuklid er kernen i et atom. Kernen, eller nukliden, består af nukleoner. En nukleon består af 3 kvarker, hvis det er en proton (2*up-kvarker + 1* down-kvark), og hvis det er en neutron (2* down-kvarker og 1* up-kvark). 

Antal protoner i atomens kerne kaldes for atomnummeret eller ladningstallet, og betegnes med Z, mens neutrontallet betegnes med N. Det samlede antal af partikler i kernen, kaldes for massetallet og betegnes med A. Da kernen udelukkende består at protoner og neutroner, må formlen A = Z + N derfor gælde. 

På figuren til højre, er X den kemiske betegnelse, A er antallet nukleoner i kernen og Z er antallet protoner i kernen. Z er også det pågældende grundstofs atomnummer. For at finde antal neutroner i kernen, som betegnes med N, kan beregnes som: N = A – Z.

Referencer 

Baryoner
Subatomar fysik
The Tears

The Tears er en engelsk britpop-gruppe, dannet i 2004 af Brett Anderson og Bernard Butler. De to havde spillet sammen i bandet Suede fra 1990 til 1994, hvorefter Bernard Butler forlod bandet for at spille sammen med David McAlmont. I 2003 annoncerede Brett Anderson og resten af Suede at bandet ville tage en længere varende pause. Rygterne begyndte hurtigt at svirre, at Brett og Bernard ville begynde at arbejde sammen. Endelig i 2005 debuterede de med deres nye band The Tears.

Medlemmer 
Brett Anderson (Vokal)
Bernard Butler (Guitar)
Nathan Fisher (Bas)
Mako Sakamoto (Trommer)
Will Foster (Keyboard)

Discografi 
Here Come the Tears (2005)

Eksterne henvisninger 

 

Musikgrupper fra Storbritannien
Musikgrupper fra 2004
Musikgrupper opløst i 2006
Har spillet på Roskilde Festival
Selma Bouvier

Selma Bouvier er en person i The Simpsons-universet. Hun er tvillingesøster til Patty Bouvier og Marge Simpson (hun ændrede efternavn fra Bouvier til Simpson, efter hun blev gift med Homer Simpson, for at få sygeforsikring, de blev skilt efter sygdommen var væk). Selma er storryger og skildres som en ganske ubehagelig personlighed. Sammen med Patty er hun fanatisk fan af tv-serien MacGyver og skuespilleren Richard Dean Anderson, som spiller hovedrollen i serien. Hun har en kæleleguan, som hedder Jub-Jub, og hun har også adopteret Ling fra Kina. Selma har været gift et par gange. Grunden til det var at hendes Moster Glady´s levede alene og døde alene og Selma vil ikke ende som hende. Hun har været gift med Sideshow Bob, Lionel Hutz, Troy McClure, Disco Stu og Homer Simpson. Hendes efternavn var, engang Selma Bouvier Tewilliger Hutz McClure Stu.

Eksterne henvisninger 

Figurer i The Simpsons

cs:Selma Bouvierová
Seymour Skinner

Seymour Skinner er en fiktiv person der er skoleinspektør på Springfield Elementary School i The Simpsons-universet. Han bliver kaldt Rektor Skinner (eng. Principal Skinner) eller bare Skinner. 

I virkeligheden hed han Armin Tamzarian, for i sit tidligere liv var han en forældreløs bølle (sådan en der kørte på motorcykel og den slags) inde i storbyen Captial City, indtil han blev sat for dommer pga. at han havde taget en gammel dames taske. Retten gav ham nu 3 valg: 1. Fængsel 2. Militæret eller 3. En undskyldning til den gammel dame. Hvis han havde vist at Vietnamkrigen var i gang ville han nok have undskyldt. Da han gik ind i militæret mødte han den rigtige Seymour Skinner eller "Sgt. Seymour Skinner US Army", Sgt. Skinner (den rigtige) tog ham under sin "vinger" og fortalte ham om hans mor Agnes Skinner, hans liv, og at hans største drøm var at blive skoleinspektør på en skole. Men en dag i militæret blev det meldt Sgt. Skinner var blevet meldt savnet og at han nu tilsyneladende var død, Armin følte at han hellere måtte tage til Springfield for at fortælle moren den sørgelige nyhed, men da den gamle kone åbnede døren, havde hendes alder jo ændret, sig så da hun åbnede døren og Armin stod der og skulle til at forklare hende hvad der skete udbrød hun "Seymour... is that you?" (Seymour... er det dig)? og fordi Armin ikke kunne bære at fortælle den sørgelige nyhed til Agnes Skinner kunne han jo lige så godt lade som om at han var hendes rigtig søn (hvilket han jo i virkeligheden heller ikke er), men det finder man ud af i The Simpsons sæson 9 – 2. Episode The Principal and The Pauper .

Skinner nærer stor respekt for Chalmers, skoledistriktets tilsynshavende. Han har siden episode 172 i sæson 8 Grade School Confidential haft en affære med læren Edna Krabappel. Desuden bor han – i en alder af 40 år – stadig hjemme hos sin mor, Agnes Skinner, der til Seymour Skinners store irritation ikke kan lade være med at kalde ham for "Spanky" i fuld offentlighed. Han er stadig ungkarl.

Hans stemme er indtalt af Harry Shearer.

Eksterne henvisninger 
Principal Skinner hos Internet Movie Database 
Sgt. Seymour Skinner hos Internet Movie Database 
Principal Skinner hos Behind The Voice Actors 
Sgt. Seymour Skinner hos Behind The Voice Actors 

Figurer i The Simpsons
Forældreløse i fiktion
Barken Margrethe af Danmark

Barken Margrethe af Danmark er en spillefilm fra 1934 instrueret af Lau Lauritzen Sr. efter manuskript af Lau Lauritzen Sr., Lau Lauritzen Jr. og Alice O'Fredericks.

Medvirkende 
Jon Iversen
Karin Nellemose
Lau Lauritzen junior
Holger Reenberg
Maria Garland
Ib Schønberg
Ellen Jansø
Sigurd Langberg
Arthur Jensen
Carl Fischer
Clara Østø
Petrine Sonne

Handling 
Barken Margrethe af Danmark har været på langfart, og nu duver det stolte skib for fulde sejl ind gennem løbet ved Kronborg. Alle om bord er lykkelige over at komme hjem til familien. Da skibet igen stævner ud på de store verdenshave, er besætningen endnu ikke klar over de prøvelser, de vil møde. Langt hjemmefra bliver det klart, at skibet er chartret til at sejle med sølverts fra Ny Kaledonien til Frankrig gennem Torrestrædet, verdens farligste farvand, og det bekommer ikke besætningen vel.

Referencer

Eksterne henvisninger 
 

Spillefilm fra Danmark
Danske film fra 1934
Vestre Landsret

Vestre Landsret er appelinstansen i forhold til de jyske byretter og Tinglysningsretten, og er desuden 1. instans i nogle tilfælde. Landsrettens hovedsæde er placeret i Viborg og retten består af en præsident og 38 landsdommere.

Vestre Landsret blev oprettet i 1919, hvor den afløste Landsoverretten for Nørrejylland. I forbindelse med oprettelsen blev rettens nu forhenværende hovedbygning i Viborg opført og taget i brug i januar 1920. Denne tidligere hovedbygning ligger på Stænderpladsen i Viborg og er tegnet af arkitekten Christoffer Varming.  Foran hovedindgangen står en buste af juristen Anders Sandøe Ørsted. Midt på Stænderpladsen står statuen Retfærdigheden, udført af billedhuggeren Anker Hoffmann. På Stænderpladsen finder man endnu et mindesmærke med tilknytning til Vestre Landsret, nemlig mindestenen for Jyske Lov, opstillet i forbindelse med 700-året for lovens ikrafttræden i 1241.

Med tiden har det været nødvendigt at tage lokaler andre steder i brug, også i takt med øget aktivitet. Ved straffesager med nævninge eller domsmænd benyttes også bitingsteder (retslokaler) i Aalborg, Århus, Kolding, Esbjerg og Sønderborg. På finansloven for 2010 blev der afsat 260 mio kr. til opførelse af en ny retsbygning til Vestre Landsret. Byggeriet påbegyndtes i 2011 og bygningen er placeret på østsiden af Nørresø som nabo til Hedeselskabets hovedsæde, Retten i Viborg og Asmildkloster Landbrugsskole.

Vestre Landsrets nye bygning blev taget i brug 2014.

Som institution er Vestre Landsret en af landets ældste med oprindelse i Viborg Landsting, som med sikkerhed kan spores tilbage til historisk tids begyndelse og formentlig er betydelig ældre. Viborg har således været retscentrum i mindst 1000 år.

Se også
Østre Landsret
Søndre Landsret

Eksterne henvisninger 
Vestre Landsrets hjemmeside

Danmarks retsvæsen
Viborg
Fanny Jensen

Fanny Haraldine Alfrida Jensen (11. oktober 1890 i Horsens – 9. december 1969 i Odense) var forbundsformand for Kvindeligt Arbejderforbund (KAD) og Danmarks anden kvindelige minister, og var den første arbejderkvinde, der blev minister. Nina Bang, der var den første kvindelige minister i Danmark, var akademiker. Fanny Jensen kom til at sidde i regering med Bodil Kock, der blev landets tredje kvindelige minister.

Liv og karriere 
Fanny Jensen var datter af vognmanden Niels Peter Andersen (1855-1921) og Ane Petersen (1861-1939). Hun blev i 1909 gift med malermester Carl Victor Jensen (1878-1955).

I 1911 blev Fanny Jensen medarbejder på Emil Møllers Telefonfabrik i Horsens og i 1912 blev hun formand for KAD i Horsens og 1915 medlem af KAD's hovedbestyrelse. 1925-1931 var hun medlem af Arbejdsrådet, mens hun 1921-1925 og 1929-1931 var byrådsmedlem for Socialdemokratiet. I 1935 forlod hun Horsens for at blive forbundssekretær i København, for kort derefter, i 1937, at blive formand, en post hun besad frem til 1947. 1943-1947 var hun medlem af Borgerrepræsentationen, og 1947 blev hun valgt ind i Folketinget. Dette førte straks en ministerpost med sig, dog uden portefølje. I 1950 bad hun selv om at blive løst fra sin ministerpost i forbindelse med en ministerrokade. Hun fortsatte i Folketinget frem til 1953. 1954 trak hun sig fra sine poster i KAD og blev i samme forbindelse udnævnt som æresmedlem.

Familie-, forbruger-, børne- og ligestillingsminister 
Fanny Jensen kan med en vis ret betragtes som Danmarks første familie-, forbruger-, børne- og ligestillingsminister, men hendes opgaver var kun vagt definerede. Hendes titel var minister uden portefølje “med særligt Henblik paa Hjemmenes, Husførelsens og Børnenes Interesser inden for sociale og forsyningsmæssige Omraader og paa selverhvervende Kvinders Interesser”. 

Hun var rådgivende minister for Handelsministeriet, Socialministeriet og Arbejdsministeriet. Sammen med sin stab havde hun kontor i Socialministeriet.

Der var varemangel i tiden efter 2. verdenskrig. Derfor var der store forventninger til Fanny Jensen som forsynings- og forbrugerminister. Regeringen valgte dog at prioritere eksporten, og den hjemlige vareknaphed fortsatte.

Referencer

Eksterne henvisninger 
 Biografi  i Dansk Kvindebiografisk Leksikon
 

Fagforeningsfolk fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Kommunalbestyrelsesmedlemmer fra Socialdemokraterne
Ministre uden portefølje fra Danmark
Familie- og forbrugerministre fra Danmark
Ministre for børn fra Danmark
Ligestillingsministre fra Danmark
Medlemmer af Københavns Borgerrepræsentation i 1900-tallet
Personer i Dansk Biografisk Leksikon
Personer i Dansk Kvindebiografisk Leksikon
Personer fra Horsens
Personer i Kraks Blå Bog (afdøde)
Tidligere medlemmer af Københavns Borgerrepræsentation fra Socialdemokraterne
Medlemmer af Horsens Byråd
Jerntæppet

Jerntæppet er et politisk metafor, der beskriver den politiske grænse, der fra afslutningen af 2. verdenskrig og indtil ophøret af den kolde krig i 1991 delte Europa i to dele; et Vest- og et Østeuropa. Begrebet symboliserer Sovjetunionens bestræbelser på at begrænse sine og sine satellitstaters kontakter med Vesten, Vestens allierede og neutrale stater i Europa. Øst for Jerntæppet var de lande, der var under indflydelse af Sovjetunionen, hvorimod der vest for Jerntæppet var lande, der var medlemmer af NATO eller formelt neutrale.

Begrebet kom senere til at omfatte installationerne langs den 7.000 km lange fysiske grænse mellem Øst og Vest og instalationerne ved grænsen i form af pigtrådshegn, landminer m.v. Nationerne øst for Jerntæppet var Polen, DDR (Østtyskland), Tjekkoslovakiet, Ungarn, Rumænien, Albanien (udmeldte sig af Warszawapagten i 1968) og Sovjetunionen.

Udtrykket stammer fra teatret, hvor et jerntæppe var et sikkerhedstæppe vævet af jerntråde og asbestfibre, der blev hejst ned forrest i sceneåbningen. I tilfælde af brand kunne det forhindre - eller forsinke - ilden i at brede sig. Brugen af metaforen "Jerntæppet" er blevet benyttet helt tilbage til begyndelsen af 1800-tallet. Udtrykket blev gjort berømt, da Winston Churchill i en tale 5. marts 1946 i Fulton i Missouri anvendte metaforen for situationen i Europa efter krigens afslutning.

Se også 
 Indre tyske grænse
 Berlinmuren
 Bambustæppet

Den kolde krig
Errindlev

Errindlev er en lille landsby på det sydlige Lolland med . Landsbyen ligger i Lolland Kommune og tilhører Region Sjælland. Midt i landsbyen, på en bakke, findes landsbyens kirke. Kirken består af et romansk kor og et skib af kampe-, tegl- og kridtsten.

I landsbyen ligger også det fredede Errindlev Mejeri. Det er et gammelt andelsmejeri, som for nogle år siden blev købt af lokalbefolkningen, der ønskede at bruge det som ostebutik. Diskussionen om hvad det skulle bruges til gik fra café – over forsamlingshus – til kulturelt samlingssted for borgere i Errindlev.

Byen er en sogneby. Errindlev Sogn ligger historisk set i Fuglse Herred i Maribo Amt.

Kilder 
http://www.errindlev-lolland.dk/ 

http://www.egi.dk/ 

http://www.errindlevforsamlingshus.dk/ 

https://www.facebook.com/Errindlevskytteforening

https://www.facebook.com/pages/Os-fra-Errindlev/425018895270https://www.facebook.com/4895EGI

Byer i Lolland Kommune
SPQR

SPQR er en betegnelse fra Romerriget.

Det står for Senatus Populusque Romanus på latin og betyder på dansk: Senatet og det romerske folk. Forkortelsen blev brugt overalt i det gamle Rom både i hæren og rundt omkring i bybilledet. Det kan ses endnu i dag og anvendes stadig på fx kloakdæksler i Rom.

En humoristisk italiensk nytolkning af forkortelsen er "Sono pazzi questi Romani", oversættelsen, som den bedst kendes fra Asterix, lyder: "De er skøre, de romere". Den humoristiske italienske tolkning er imidlertid betydelig ældre end Asterix-tegneserierne, idet den omtales i et værk fra 1861.

Noter 

Romerriget
Almindelig boghvede

Almindelig boghvede (Fagopyrum esculentum) er en urt der hører til pileurt-familien (Polygonaceae), med oprette stængler i op til 60 til 80 cm. Bladene er pilformede, blomsterne er lyserøde (sjældent hvide) og sidder i halvskærm. Frugten er en lille, trekantet nød, der i form kan minde om bøgens frugt, bog . Boghvede er egentlig ikke en kornart, men dens frugt ligner korn meget i sin sammensætning og betragtes normalt som en kornart. Boghveden er vildtvoksende i Sibirien. Den har et højt indhold af aminosyren lysin og indeholder meget organisk bundet calcium, jern, kalium, magnesium, kisel og fluor.

Hjemsted 
Almindelig boghvede er hjemmehørende i Kina (Yunnan og Tibet), men arten er naturaliseret i både afrikanske, asiatiske, europæiske og nordamerikanske lande og også i Australien og New Zealand. Boghvede er tørketålende og nøjsom med hensyn til jordens mineralindhold. Derfor findes den også på veldrænet, sandet bund med lavt kalkindhold. Det er en varmeelskende plante, som dør bort ved selv ganske lave minusgrader

Anvendelse 
Hel boghvede koges som ris eller grød. Kornene får en grødlig konsistens under kogning, hvorfor den bør dekstrineres, inden den tilberedes som ris. Boghvedemel bruges bl.a. til galettes (franske madpandekager), morgenmadsprodukter og kiks. Boghvede er letfordøjelig og velegnet som diætmad.

En del mennesker er allergiske overfor farvestoffet fagopyrin, som findes i boghvedens yderskal. Man kan fjerne fagopyrinen ved at skylle boghveden med kogt vand.

Galleri

Kilder 

Nytteplanter
Planteavlsbrugsafgrøder
Boghvede